
R E F E R A T


privind contribuţia Municipiului Timişoara pentru anul 2010, in cadrul contractului de asociere cu Clubul Sportiv Elba Timişoara, aprobat prin HCL nr.116/2007 si modificarea si completarea acestuia
              Prin HCL nr.116/2007 s-a aprobat Contractul de asociere dintre Municipiul Timişoara şi Clubul Sportiv Elba Timisoara, pentru sprijinirea activitatii echipei Baschet Club Municipal Elba.
Contractul de asociere a fost incheiat in conformitate cu prevederile Legii nr. 215/2001 privind administraţia publică locală, republicată şi modificată, art.36 alin. 2 lit. (b) si (e), alin. 6 lit. (a), pct. 6 si alin.7 lit. (a), potrivit carora Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

In cadrul acestui contract de asociere, prin HCL nr. 142/2009, a fost aprobata contributia Municipiului Timisoara, pentru anul 2009, pentru sprijinirea activitatii sportive a echipei BCM Elba, in suma de 600.000 lei. Prin HCL nr.323/2009 a fost prevazuta majorarea contributiei cu suma de 600.000 lei,ca urmare a analizei si evaluarii activitatii sportive desfasurate de aceasta echipa.
              Prin Adresa nr. SC2010-002560/03.02.2010, Clubul Sportiv Elba Timişoara solicita Municipiului Timisoara sa acorde contributia financiara pentru anul 2010, in baza contractului de asociere , aprobat prin HCL  nr.116/2007,valabil pana la data de 31.12.2011.

           Conform Proceselor verbale cu nr. SC2010-2807/10.02.2010 si SC 2010 – 6166 /

17.03.2010,Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat activităţile sportive desfăşurate de echipa Baschet Club Municipal Elba Timisoara, in anul 2009 si obiectivele propuse in anii  2010-2011, respectiv a propus contributia pe anul 2010.
             În sezonul competiţional 2008 – 2009 echipa a participat în trei competiţii:

campionatul naţional Divizia A, Cupa României si Liga Europei Centrale ( FIBA CEBL),
obtinand cele mai bune performante sportive din istoria clubului.Rezultatele sunt urmatoarele:
- clasare pe locul 2 în Campionatul Naţional Divizia A; 
- calificata in turneul final pentru Cupei României;
- clasare pe locul 2 în competiţia internaţională FIBA CEBL, unde a jucat finala.
           În sezonul competiţional 2009 – 2010 echipa a obtinut pana in prezent,în cele trei

competiţii in care a fost angrenata, urmatoarele rezultate sportive:

- actual este clasata pe locul 5 in campionatul Naţional Divizia A, avand obiectiv calificarea in

play- offul Campionatului National divizia A( locurile 1-8);

- este calificata in finalfour-ul Cupei României;

- a fost semifinalista in Liga Europei Centrale, ocupând locul 3,dupa meciurile disputate in luna februarie 2010.
            În luna septembrie din 2009 echipa Baschet Club Municipal Elba Timişoara a organizat la Timişoara un turneu internaţional cu 4 echipe din Ungaria, Serbia si Romania, dotat cu „Cupa Timişoara –editia a III-a”.Competitia a fost câştigata de echipa Baschet Club Municipal Elba Timişoara.
           Avand in vedere ca echipa si-a indeplinit obiectivele sportive de performanta, propunem aprobarea contributiei pentru anul 2010, in cadrul contractului de asociere dintre Municipiul Timisoara si CS Elba.
        În urma analizei, Comisia de evaluare si analiza a performantelor sportive obţinute de

echipele asociate cu Municipiul Timişoara, a propus ca sprijinul financiar alocat echipei sus menţionate pe anul bugetar 2010 sa fie de  600.000 lei., fapt consemnat in Procesul verbal al sedintei cu nr.SC 2010-6166/17.03.2010 si însuşit prin semnătură de reprezentantul echipei Baschet Club Municipal Elba Timişoara, prezent la analiză.
           Totodata propunem sa se aprobe modificarea si completarea contractului de asociere incheiat intre Municipiul Timisoara si Clubul Sportiv Elba Timisoara, aprobat prin HCL nr.116/2007, modificata si completata prin HCL nr.142/2009.
Derularea asocierii in anul 2010 se va face in urmatoarele conditii:
1. Contributia financiara se efectueaza pentru calendarul competitional al echipei Baschet Club Municipal Elba, returul editiei 2009-2010 si turul editiei 2010- 2011.

Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
2. C.S. Elba Timisoara, are obligatia realizarii in anul 2010 a urmatoarelor obiective de performanta sportiva:

a).- pentru editia 2009- 2010: calificarea in Play-offul campionatului Diviziei Nationale   

( locurile 1-8), calificarea in Final Four-ul Cupei Romaniei ( locurile 1-4);

b).- pentru turul editiei 2010-2011: ocuparea unui loc in clasament care sa permita echipei in retur calificarea in Play-offul campionatului Diviziei Nationale ( locurile 1-8); in Cupa Romaniei, calificarea in fazele superioare, care au finalitate in anul urmator.
3. La sfarsitul primei etape, Directia Comunicare in baza informarii primite de la clubul sportiv, va intocmi Raportul de evaluare privind realizarea obiectivelor sportive pentru editia 2009-2010, pe care il va inainta Comisiei de evaluare si analiza a contractelor de asociere, numita prin HCL nr.516/2008. 

Neindeplinirea obiectivelor de performanta sportiva cuprinse la pct.2.a), duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.1.Dovada cheltuirii acestor sume in scopurile mai sus mentionate, se va face cu acte justificative puse la dispozitia Municipiului Timisoara.
4. Se modifica art.2- Obiectul contractului, pct.2.1., avand urmatorul continut:

„Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive, prin asigurarea conditiilor organizatorice si materiale de practicare a jocului de baschet la nivel de performanta in Municipiul Timisoara, precum si promovarea imaginii municipiului Timisoara, in plan national si international.”

5. Se modifica art.4- Obligatiile partilor, pct.4.1. si subpct.4.1.2. care vor avea urmatorul continut:
„4.1. Municipiul Timisoara contribuie in cadrul asocierii, cu urmatoarele:”
„4.1.2.- o contributie financiara de la bugetul local, pentru acoperirea in mod exclusiv a cheltuielilor echipei de baschet, a carei suma se va stabili anual prin hotarire a consiliului local, in functie de performantele obtinute de echipa de baschet;”
6. Se modifica art.4- Obligatiile partilor, pct.4.2. care va avea urmatorul continut:
„4.2. C.S. Elba Timisoara contribuie in cadrul asocierii, cu urmatoarele:”
7. Se completeaza art.4- Obligatiile partilor, pct.4.2., cu subpunctele 4.3.1., 4.3.2.,4.3.3 si 4.3.4., care vor avea urmatorul continut:

„ 4.3.1. – sa utilizeze si sa administreze sumele alocate de la bugetul local pentru acoperirea in mod exclusiv a cheltuielilor echipei Baschet Club Municipal Elba, conform prevederilor HG nr.1447/2007, a altor prevederi legale, si numai in scopul pentru care a fost incheiata prezenta asociere;

4.3.2. – sa asigure acoperirea tuturor cheltuielilor, cu exceptia celor acoperite din bugetul local prin alocarea sumei prevazute la subpct.4.1.2., necesare asigurarii conditiilor organizatorice si materiale pentru desfasurarea pregatirii sportive optime a echipei si participarea la actiunile sportive din calendarul competitional de baschet, in care echipa este calificata;

4.3.3. – realizarea de protocoale de colaborare cu cluburile locale de juniori din Municipiul Timisoara, in vederea promovarii in cadrul echipei de jucatori tineri, din cadrul acestora.
4.3.4.- prin atitudinea, comportamentul si manifestarile lor, conducatorii, jucatorii si angajatii Clubului Sportiv Elba, vor promova un climat de fair-play si nu vor afecta imaginea Municipiului Timisoara.”

8. Se modifica art.7- Clauze speciale, pct.7.4, care va avea urmatorul continut:

„ Activitatea financiara a Clubului Sportiv Elba Timisoara , cu privire la modul de cheltuire a sumelor alocate de la bugetul local, va fi controlata de catre comisia  numita prin Dispozitia Primarului Municipiului Timisoara.

In acest sens, Clubul Sportiv Elba Timisoara va pune la dispozitia Municipiului Timisoara, toate documentele legate de sumele alocate de la bugetul local, in baza prezentului contract de asociere.

Justificarea şi decontarea cheltuielilor ocazionate de calendarul competitional al echipei de baschet se vor realiza numai pe bază de acte doveditoare, conform legii.

Serviciul Audit Public Intern din cadrul  Primariei Timisoara va audita modul de derulare al contractului in conformitate cu legislatia specifica activitatii de audit public intern, clubul sportiv  punand la dispozitie intreaga documentatie solicitata.”
9. obligatiilor CS Elba, cuprinse in prezentul referat,se adauga si obligatii cuprinse in art.4 din contractul de asociere aprobat prin HCL nr.116/2007.
          Contributia financiara pe anul bugetar 2010, modificarile si completarile la contractul de asociere cu CS Elba Timişoara, vor fi stipulate prin Act adiţional , la contractul de asociere aferent HCL nr.116/ 03.04.2007.
           Conform documentelor anexate propunem aprobarea proiectului.

